CELEX: C2005/330/02
Language: lt
Date: 2005-12-24 00:00:00
Title: 2005 m. spalio 27 d.  Teisingumo Teismo sprendimas (trečioji kolegija), Byloje C-158/03 Europos Bendrijų Komisija prieš Ispanijos Karalystę (Įsisteigimo laisvė — Laisvė teikti paslaugas — Nacionalinio sveikatos instituto paskelbti kvietimai dalyvauti konkurse — Kvėpavimo ligų gydymo namuose paslaugos — Priimtinumo sąlyga — Vertinimo kriterijai — Nediskriminavimo principas)

24.12.2005   
            
            
               LT
            
            
               Europos Sąjungos oficialusis leidinys
            
            
               C 330/1
            
         
      TEISINGUMO TEISMO SPRENDIMAS
   
   (trečioji kolegija)
   2005 m. spalio 27 d.
   Byloje C-158/03 Europos Bendrijų Komisija prieš Ispanijos Karalystę (1)
   
   (Įsisteigimo laisvė - Laisvė teikti paslaugas - Nacionalinio sveikatos instituto paskelbti kvietimai dalyvauti konkurse - Kvėpavimo ligų gydymo namuose paslaugos - Priimtinumo sąlyga - Vertinimo kriterijai - Nediskriminavimo principas)
   (2005/C 330/02)
   Proceso kalba: ispanų
   Byloje C-158/03 dėl 2003 m. balandžio 7 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama G. Valero Jordana ir K. Wiedner, prieš Ispanijos Karalystę, atstovaujamą S. Ortiz Vaamonde, Teisingumo Teismas (trečioji kolegija), kurį sudaro kolegijos pirmininkas A. Rosas (pranešėjas) ir teisėjai J. Malenovský, J.-P. Puissochet, S. von Bahr ir U. Lõhmus; generalinė advokatė C. Stix-Hackl, sekretorė M. Ferreira, vyriausioji administratorė, 2005 m. spalio 27 d. priėmė sprendimą, kurio rezoliucinėje dalyje nurodyta:
   
               1.
            
            
               Ispanijos Karalystė, įtraukdama į viešojo pirkimo, susijusio su kvėpavimo ligų gydymo namuose paslaugomis ir kitais pagalbiniais kvėpavimo būdais, dokumentus, pirma, priimtinumo sąlygą, kuri pasiūlymą pateikusią įmonę pasiūlymo pateikimo momentu įpareigoja turėti visuomenei atvirą biurą provincijoje, ar, kitu atveju, provincijos sostinėje, kurioje bus teikiama paslauga, ir, antra, pasiūlymų vertinimo kriterijus, kurie, skiriant papildomus taškus, pasiūlymo pateikimo momentu nustato gamybos, balionų apdorojimo ir balionų užpildymo įrenginių, esančių, kitu atveju, Ispanijoje, ne toliau kaip už 1 000 kilometrų nuo nagrinėjamos provincijos, arba visuomenei atvirų biurų kitose jos nurodytose vietose, buvimą, ir kurie keliems pasiūlymams surinkus tiek pat taškų pirmenybę teikia įmonei, kuri jau teikė aptariamą paslaugą, neįvykdė savo įsipareigojimų pagal EB 49 straipsnį.
            
         
               2.
            
            
               Atmesti kitą ieškinio dalį.
            
         
               3.
            
            
               Priteisti iš Ispanijos Karalystės bylinėjimosi išlaidas.
            
         
      (1)  OL C 135, 2003 6 7.